Հակաեկեղեցական շարժման անդամները շարունակում են հայտարարություններ անել, սպառնալիքներ հնչեցնել Մայր Աթոռի հասցեին, իսկ պետական օղակները մնում են լուռ դիտորդի դերում: Ավելին` մեկը մյուսին նախորդելով ու հաջորդելով, տեղի ունեցավ Գարեգին Բ Ամենայն Հայոց կաթողիկոսի մեքենայի շրջափակում, հարձակում նրա վրա, նույն նախաձեռնության անդամների կողմից օրեր շարունակ դիվանատուն/վեհարանի զավթում եւ այլ սադրանքներ` Մայր Աթոռ Սուրբ Էջմիածնի տարածքում, սակայն դրանք մնացին լուսանցքում, եւ որեւէ մեկը չպատժվեց դրա համար: Ինչ խոսք, Սուլթան Համիդի կամ Ի. Ստալինի օրոք եւս եղել են նման դեպքեր, բայց մեր օրերում ստեղծված նման իրավիճակի մասին «Իրավունքը» պարզեց ԳԱԱ Պատմության ինստիտուտի գլխավոր մասնագետ, պ.գ.դ., պրոֆեսոր ԿԼԻՄԵՆՏ ՀԱՐՈՒԹՅՈՒՆՅԱՆԻ տեսակետը: